Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na 11. sjednici održanoj 19. prosinca 2022. donijelo je

**ODLUKU**

**o raspoređivanju redovitih godišnjih sredstava za rad političkih stranaka i članova Općinskog vijeća izabranih s Liste grupe birača**

**zastupljenih u Općinskom vijeću Općine Sveti Ivan Žabno za 2023. godinu**

Članak 1.

Odlukom o raspoređivanju redovitih godišnjih sredstava za rad političkih stranaka i članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno za 2023. godinu (u daljnjem tekstu: Odluka) određuje se način raspoređivanja sredstava iz Proračuna Općine Sveti Ivan Žabno za 2023. godinu (u daljnjem tekstu: Proračun), za financiranje rada političkih stranaka i članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno (u daljnjem tekstu: Općinsko vijeće).

U Proračunu osigurana su sredstva za redovito godišnje financiranje političkih stranaka i članova zastupljenih u Općinskom vijeću izabranih s Liste grupe birača u iznosu 1.395,00 EUR-a za razdoblje iz stavka 1. ovoga članka.

Članak 2.

 Iznos sredstava za svakog člana Općinskog vijeća utvrđuju se u mjesečnoj svoti od 22,56 EUR-a, tako da se pojedinoj političkoj stranci razmjerno broju njenih članova u trenutku konstituiranja Općinskog vijeća kao i članovima Općinskog vijeća izabranih s Liste grupe birača mjesečno raspoređuju sredstva, kako slijedi:

- HRVATSKA DEMOKRATSKA ZAJEDNICA - HDZ 3 člana 67,69 EUR-a,

- SOCIJALDEMOKRATSKA PARTIJA HRVATSKE – SDP 2 člana 45,12 EUR-a

- DAMIR BAREŠIĆ -LISTA GRUPE BIRAČA 1 član 0,00 EUR-a,

- DANIJELA BUNČIĆ -LISTA GRUPE BIRAČA 1 članica 0,00 EUR-a,

- ANDRIJANA HARTMAN- LISTA GRUPE BIRAČA 1 članica 0,00 EUR-a,

- RENATO HUDINEC- LISTA GRUPE BIRAČA 1 član 0,00 EUR-a,

- MARIO KOPJAR - LISTA GRUPE BIRAČA 1 član 0,00 EUR-a,

- DEJAN PIŠKORIĆ- LISTA GRUPE BIRAČA 1 član 0,00 EUR-a,

- VALERIJA PIŠKORIĆ - LISTA GRUPE BIRAČA 1 članica 0,00 EUR-a,

- TOMISLAVA NJEGOVAC- LISTA GRUPE BIRAČA 1 članica 0,00 EUR-a,

Članak 3.

Za svakog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja svotu od 2,26 EUR-a mjesečno, tako da političkoj stranci kao i članovima Općinskog vijeća izabranim s Liste grupa birača mjesečno pripada pravo na naknadu i to:

- DANIJELA BUNČIĆ -LISTA GRUPE BIRAČA 1 članica 0,00 EUR-a,

- ANDRIJANA HARTMAN- LISTA GRUPE BIRAČA 1 članica 0,00 EUR-a,

- TOMISLAVA NJEGOVAC- LISTA GRUPE BIRAČA 1 članica 0,00 EUR-a,

-VALERIJA PIŠKORIĆ - LISTA GRUPE BIRAČA 1 članica 0,00 EUR-a,

- SOCIJALDEMOKRATSKA PARTIJA HRVATSKE – SDP 1 članica 2,26 EUR-a,

Članak 4.

Sredstva kod članova Općinskog vijeća izabranih s Liste grupe birača zastupljenih u Općinskom vijeću Općine Sveti Ivan Žabno nisu utvrđena u članku 2. i 3. ove Odluke jer su ih se oni odrekli za cijelo razdoblje trajanja mandata.

Članak 5.

 Sredstva utvrđena u članku 2. i 3. ove Odluke, doznačuju se na žiro-račun političke stranke.

Članak 6.

 Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2023. godine.

OPĆINSKO VIJEĆE OPĆINE SVETI IVAN ŽABNO

KLASA: 402-01/22-02/02

URBROJ: 2137/19-02/1-22-1

Sveti Ivan Žabno, 19. prosinca 2022.

 PREDSJEDNIK:

 Krešimir Habijanec